0034.xml
کیون پیٹرسن کو نظر انداز کرنا انگلش بورڈ کا مضحکہ خیز اقدام ہے۔ میتھیو ہیڈن
سڈنی ۔ 23 دسمبر (اے پی پی) آسٹریلیا کرکٹ ٹیم کے سابق مایہ ناز بلے باز میتھیو ہیڈن نے کہا ہے کہ کیون پیٹرسن کو نظر انداز کرنا انگلش بورڈ کا مضحکہ خیز اقدام ہے۔ انگلینڈ اینڈ ویلز کرکٹ بورڈ نے رواں سال فروری میں کیون پیٹرسن کا سینٹرل کنٹریکٹ ختم کر دیا تھا۔ اپنے ایک بیان میں سابق بلے باز میتھیو ہیڈن نے کہا کہ کیون پیٹرسن کا شمار دنیا کے بہترین بلے بازوں میں ہوتا ہے، انہیں ورلڈ کپ کے سکواڈ میں شامل نہ کر کے انگلش بورڈ نے بہت بڑی بے وقوفی کی ہے، ان کی انگلینڈ ٹیم میں عدم موجودگی ایک بے تکی سی بات ہے۔ انگلینڈ بورڈ نے سری لنکا کے خلاف ون ڈے سیریز میں ٹیم کی مایوس کن کارکردگی کے بعد ایلسٹر کک کو کپتانی سے فارغ کرکے این مورگن کو عالمی کپ کیلئے کپتان مقرر کر دیا ہے۔ ایلسٹر کک ٹیسٹ ٹیم کے بدستور کپتان رہیں گے۔
APP
23.12.14
0034p.xml
انگلیند کا کیون پیٹرسن کو نظر انداز کرنا مضحکہ خیز ہے ، میتھیوز ہیدن پیٹرسن کا ٹیم میں نہ ہونا حیران کن، ہر طرز کی کرکٹ میں اپنی بیٹنگ سے تہلکہ مچانے کے اہل ہیں
سڈنی (سپورٹس ڈیسک ) سابق آسٹریلوی بلے باز میتھیوز ہیڈن نے انگلینڈ کرکٹ بورڈ کی جانب سے کیون پیٹرسن کومسلسل نظر انداز کرنا مضحکہ خیز قرار دیدیا ۔ برطانوی نشریاتی ادارے کو انٹرویو میں انہوں نے کہا کہ پیٹرسن کا انگلینڈ ٹیم میں نہ ہونا حیران کن ہے ،وہ ہر طرز کی کرکٹ میں اپنی بیٹنگ سے تہلکہ مچانے کے اہل ہیں ، انگلش ٹیم ورلڈ کپ میں ان کی خدمات سے بہت استفادہ حاصل کر سکتی ہے۔انہوں نے کہا کہ انگلینڈ کر کٹ بورد کع چاہے کہ وہ کیون پیٹرسن کو ٹیم مین جگہ دے اور اگلے برس کھیلے جانے کرکٹ کے عالمی کپ کے لئے بھی کیون پیٹرسن کا انتخاب کرے ۔ خیال رہے کہ آسٹریلوی سر زمین پر ہونے والی ایشز سیریز میں شکست کے بعد انگلینڈ کرکٹ بورڈ نے کیون پیٹر سن کو ٹیم سے آؤٹ کر دیا تھا اور انہیں ڈریسنگ روم میں ماحول خراب کرنے کا ذمہ دار ٹھرایا تھا ۔ اس کے ساتھ ساتھ کیون پیٹرسن کی آب بیتی نے کیون کے بورڈ اور ٹیم کے کھلاڑیوں کے ساتھ تعلقات مزید کشیدہ کر دیے تھے۔
daily_insaf
24.12.14